# metadata.dc.description.abstract[].value
Creativitat i innovació són termes de molta actualitat pel que fa a la gestió empresarial. Els darrers anys s'ha anat desenvolupant un cert cos de coneixements sobre la gestió de la creativitat que ha complementat la visió, ja més clàssica, de la gestió de la innovació. En aquest article es reflexiona en primer lloc sobre l'evolució del concepte d'innovació amb relació a l'empresa; la manera en què s'ha passat de tenir l'R+D com a factor clau de competitivitat a substituir-la per una visió àmplia de la innovació que va més enllà de la seva dimensió purament tecnològica. En una segona part, es connecta aquesta visió àmplia de la innovació en contextos d'innovació oberta, amb el paper que hi juga la creativitat en la mesura en què del procés de la innovació es pot acabar passant a un enfocament encara més ampli que podem associar a una gestió del procés creatiu.

# metadata.dc.source[].value
Articles publicats en revistes (Empresa)